Η συνέλευση των εργαζομένων του ΑΤΤΙΚΟΥ νοσοκομείου αποφάσισε:

-Από Δευτέρα 13/12 ξεκινάμε **επίσχεση εργασίας** (μπορεί και πιο σύντομα αν το επιτρέψουν κάποιες αναγκαστικές νομικές ενέργειες που πρέπει να γίνουν) γιατί μέχρι και σήμερα δεν έχουν δοθεί τα χρήματα για υπερωρίες, βάρδιες, εφημερίες του τελευταίου τριμήνου. Πάμε για Χριστούγεννα μόνο με το 15ήμερο του εξευτελιστικού μισθού μας. Καμιά αύξηση, καμιά επιστροφή του 13ου και 14ου μισθού όταν μοιράζονται εκατομμύρια από τον ιδρώτα μας στους μεγαλοεπιχειρηματίες, τους εργολάβους, τους τραπεζίτες, τους καναλάρχες. Ακόμα και το έκτακτο υγειονομικό επίδομα που εξήγγειλε η κυβέρνηση για τις γιορτές παραμένει στα λόγια.

-Επιπλέον παραμένουν και οξύνονται όλα τα προβλήματα ελλείψεων προσωπικού, εργασιακής εξόντωσης, αναστολής αδειών, διαθεσιμοτήτων, συμβασιούχων υπό απόλυση, μη ένταξης στα ΒΑΕ. Οι δαπάνες για την υγεία στον προϋπολογισμό του 2022 που επιχειρείται να ψηφιστεί στις 16/12 προβλέπει μειώσεις κατά 850 εκατομ. !!! για τη δημόσια υγεία. Το νοσοκομείο είναι σε τραγική κατάσταση υπερπληρότητας, ράντζων και εντατικοποίησης (την ώρα που ο ιδιωτικός τομέας και οι κλινικάρχες γλεντάνε). Το Λοιμωδών παραμένει κλειστό.

Εκτός λοιπόν από την επίσχεση καλούμε σε **καθημερινές συγκεντρώσεις** στο αίθριο από τη Δευτέρα 13/12. Την Πέμπτη 15/12 θα καλέσουμε σε **συγκέντρωση στο ΑΤΤΙΚΟ**, φορείς και κινήσεις της περιοχής καθώς και συλλόγους ασθενών. Βάζουμε ψηφίσματα για το ΑΤΤΙΚΟ και τη δημόσια υγεία στα δημοτικά συμβούλια των όμορων δήμων. Στις 16/12 καλούμε σε **απεργιακή δράση** (η μορφή θα προσδιοριστεί ακριβώς τις επόμενες μέρες) σωματεία και ομοσπονδίες της υγείας και άλλων κλάδων απέναντι στην καταστροφική υγειονομική πολιτική. Λόγω της έκτακτης κατάστασης τα τακτικά ιατρεία, χειρουργεία, εξετάσεις θα είναι δύσκολο να πραγματοποιηθούν. Το ίδιο επισφαλείς είναι και οι γενικές εφημερίες.

                                                   Η ΓΕΝΙΚΗ ΣΥΝΕΛΕΥΣΗ